钦定古今图书集成/明伦汇编/闺媛典/第002卷 > 宋尚宫女论语 > 《立身章第一》
## 钦定古今图书集成/明伦汇编/闺媛典/第002卷 > 宋尚宫女论语 > 《立身章第一》

凡为女子，先学立身。立身之法，惟务清贞。清则身洁，
贞则身荣。行莫回头，语莫掀唇，坐莫动膝，立莫摇裙；
喜莫大笑，怒莫高声。内外各处，男女异群。莫窥外壁，
莫出外庭。出必掩面，窥必藏形。男非眷属，莫与通名；
女非善淑，莫与相亲。立身端正，方可为人。